**TEHNISKĀ SPECIFIKĀCIJA**

1. **Objekta informācija**

|  |  |  |
| --- | --- | --- |
| Nr.p.k. | Projekta nosaukums | **Ulbrokas vidusskolas peldbaseina jumta nesošo konstrukciju atjaunošana, projektēšana un autoruzraudzība** |
| 1.1. | Būves kadastra apzīmējums | 80960030384002 |
| 1.2. | Objekta adrese | “Ulbrokas vidusskola”, Ulbroka, Stopiņu pagasts, Ropažu novads |
| 1.3. | Būvju grupa | III grupa |
| 1.4. | Objekta funkcija  | 1265 – Sporta ēkas |
| 1.5. | Pasūtītājs | Ropažu novada pašvaldība, reģ. Nr. LV90000067986, Institūta iela 1a, Ulbroka, Stopiņu pagasts, Ropažu novads, LV-2130 |
| 1.6. | Lietotāji  | **Ulbrokas sporta komplekss** |
| 1.7. | Projektēšanas uzdevuma mērķis / sasniedzamais uzdevums | Izstrādāta un saskaņota projekta dokumentācija jumta pārseguma nesošu būvkonstrukciju konstruktīvajiem risinājumiem.  |
| 1.8. | Projektēšanas dokumentācija | Būvniecības ieceres dokumentācija tādā stadijā, lai sekmīgi varētu realizēt tehniskajā specifikācijā norādītās prasības (*turpmāk* – Projekts). |

1. **Vispārīgās prasības**
	1. Projekts jāizstrādā saskaņā ar Tehnisko specifikāciju un tās pielikumiem, atbilstoši normatīvo aktu prasībām.
	2. Pielikumā pievienoti ēkas (būves) tehniskās apsekošanas atzinumi (turpmāk -TAA) un kokmateriālu testēšanas pārbaudes atzinums.
2. **Darba uzdevums:**
	1. Izstrādāt un saskaņot Projektu peldbaseina (kad.apz. 80960030384002) jumta seguma un jumta konstrukciju elementu nomaiņai, paredzot izmantot impregnētus zāģmateriālus. Izstrādāt jumta un papildu elementu konstrukciju, kas novērš turpmāku šķidra agregātstāvokļa ūdens un paaugstināta mitruma gaisa saskari ar koksni, un nodrošinot atbilstošu koksnes konstrukcijas ventilāciju. Dušas un saimniecības telpām paredzēt papildus hidroizolācijas darbus, lai mitrums nenonāk saskarē ar jumta konstrukciju koksni. Uz peldbaseina jumta paredzēt esošā saules kolektora pretkorozijas apstrādi un stiprinājumus, paredzēt nomainīt bojāto kolektoru izolāciju. Projektā paredzēt ēkas energoefektivitātes uzlabošanas darbus. Projektēšanas laikā izvērtēt iespēju projektā iekļaut iekštelpu atjaunošanas darbus saskaņā ar TAA iekļautajām norādēm.

Uzdevuma mērķis – nodrošināt ēkas drošu turpmāko ekspluatāciju.

1. **Projektēšanas sagatavošanas darbi**
	1. Būvniecības ieceres dokumentācijas izstrādei nepieciešamo tehnisko un/vai īpašo noteikumu pieprasīšana un saņemšana.
	2. Rasējumu izstrādei nepieciešamās priekšizpētes veikšana un objekta apsekošana dabā.
	3. Pēc apsekošanas noteikt būvniecības ieceres dokumentācijas/dokumentāciju veidu.
2. **Vispārīgas prasības Projekta izstrādei**
	1. Uzņēmējam jāsagatavo un jāiesniedz Pasūtītājam projektēšanas darbu grafiks 5 (piecu) darba dienu laikā pēc līguma noslēgšanas.
	2. Uzņēmējam ir pienākums savlaicīgi un atbilstoši darbu izpildes grafikā noteiktajiem termiņiem, iesniegt Pasūtītājam saskaņošanai izstrādāto Projekta dokumentāciju. Pasūtītāja saskaņojums neatbrīvo Uzņēmēju no atbildības par Projekta risinājumu kvalitāti, atbilstību normatīvo aktu, līguma prasībām un līguma termiņiem.
	3. Projekta sastāvā jābūt visām nepieciešamajām sadaļām, lai pilnībā realizētu ieceri. Uzņēmējam jāparedz nepieciešamo sadaļu izstrādāšana Projekta realizēšanai atbilstoši atbildīgo institūciju un Pasūtītāja prasībām.
	4. Projektēšanas sagatavošanas darbos Projekta izstrādātājam jāparedz visu, saskaņā ar būvniecību reglamentējošiem normatīvajiem aktiem un tehniskajām prasībām.
	5. Projekta izstrādes laikā Uzņēmējam jāsniedz Pasūtītājam nepieciešamās konsultācijas, lai tas varētu operatīvi pieņemt lēmumus par nepieciešamajām izmaiņām Projektā paredzētajos risinājumos.
	6. Pasūtītājam ir tiesības piedāvāt pašam vai pieprasīt no Uzņēmēja izstrādāt alternatīvus risinājumus, ja rodas šaubas par Projektā iekļauto risinājumu atbilstību Pasūtītāja prasībām, alternatīvais risinājums nedrīkst sadārdzināt izmaksas.
	7. Uzsākot Projekta izstrādi, Uzņēmējam ar Pasūtītāju ir jāsaskaņo visi galvenie tehniskie un vizuālie risinājumi.
	8. Ja, neskatoties uz to, ka Pasūtītājs ir saskaņojis Projektu (pilnībā izstrādāts Projekts vai kāda tā sadaļa), bet pēc Būvdarbu uzsākšanas tiks konstatēts, ka Projekts nesatur visas Tehniskajā specifikācijās prasības Pasūtītāja mērķu sasniegšanai, vai arī Projektā tiks konstatētas kļūdas, Projekts bez termiņa pagarinājuma un papildu finansējuma būs jāpapildina ar nepieciešamo informāciju un jāsaskaņo ar Pasūtītāju. Uzņēmējam bez termiņa pagarinājuma un papildu finansējuma jānovērš radušās kļūdas un nepilnības arī jau veiktajos Būvdarbos.
	9. Rasējumu sagatavošana, objekta apsekošana jāveic atbilstoši darbu pieteikumā noteiktajam, kā arī Ministru kabineta 2014.gada 19.augusta noteikumiem Nr.500 “Vispārīgie būvnoteikumi” III nodaļā minētajam vai attiecīgi Ministru kabineta 2021.gada 15.jūnija noteikumiem Nr.384 “Būvju tehniskās apsekošanas būvnormatīvs LBN 405-21” un citiem normatīvajiem aktiem.
	10. Projekta dokumentācijas detalizācija jāizstrādā tādā apjomā, lai dotu būvuzņēmējam pietiekamu un nepārprotamu informāciju būvdarbiem Objektā. Detalizācijas rasējumos iekļautajai informācijai jāsniedz pietiekamu un nepārprotamu priekšstatu par būvdarbu veikšanai paredzētajiem būvizstrādājumiem un tehnoloģiskajiem risinājumiem.
	11. Projekta risinājumiem jāgarantē būves un tās atsevišķu elementu mehāniskā stiprība un stabilitāte, noturība, ugunsdrošība, lietošanas drošība, vides aizsardzība, higiēnas prasības, tai skaitā nekaitīgums būvdarbu un ekspluatācijas laikā.
	12. Projekts izstrādājams un noformējams atbilstoši noteikumi par Latvijas būvnormatīvu Noteikumi par Latvijas būvnormatīvu LBN 202-18 “Būvprojekta saturs un noformēšana”.
	13. Veicot projektēšanu, jāievēro visi spēkā esošie Latvijas Republikas normatīvie akti, tai skaitā:
		1. Ministru kabineta noteikumi Nr. 238 - „Ugunsdrošības noteikumi”;
		2. Noteikumi par Latvijas būvnormatīvu LBN 201-15 “Būvju ugunsdrošība”;
		3. Noteikumi par Latvijas būvnormatīvu LBN 202-15 “Būvprojekta saturs un noformēšana”;
		4. Noteikumi par Latvijas būvnormatīvu LBN 208-15 "Publiskas būves";
		5. MK noteikumi Nr.500 “Vispārīgie būvnoteikumi”
	14. Gadījumā, ja kādam no normatīviem aktiem ir jaunāka versija, tad Uzņēmējs pieņemt aktualizēto versiju.
	15. Nenosauktie normatīvi, noteikumi un standarti neatbrīvo Uzņēmēju no atbildības par kvalitatīva, tehniski labā kvalitātē realizējama un valsts un pašvaldību institūcijās saskaņojama Projekta izstrādes un Ēkas nodošanu ekspluatācijā.
	16. Projektēšanai izmantojami Eirokodeksu saimes standarti, bet, ja to piemērošana atsevišķu risinājumu izstrādei ir ierobežota, drīkst izmantot citus standartus, vadlīnijas u.c.
	17. Paredzēt izmantot tikai Eiropas Savienībā sertificētus materiālus un izstrādājumus, kuru ražotāja garantijas termiņš ir ne mazāks par 2 gadiem.
	18. Projekta dokumentācijas risinājumi jāiesniedz izvērtēšanai Pasūtītājam. Novēršami visi Pasūtītāja iespējamie aizrādījumi.
	19. Jāsagatavo un jāiesniedz Pasūtītājam ekonomiskās daļas aprēķinus saskaņā ar Ministru kabineta 2017. gada 3. maijā noteikumu Nr. 239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība"” prasībām, kā arī jāsagatavo normatīvām prasībām atbilstoši noformētas būvdarbu izmaksu tāmes formas, ko pievienot pie būvdarbu iepirkuma dokumentācijas. Pie ekonomiskās daļas aprēķiniem norāda izmantotos informācijas avotus un pieņēmumus, uz kuriem pamatojas izmaksu aprēķins. Uzņēmēja pienākums ir ekonomiskās daļas aprēķinus sagatavot Ministru kabineta 2014.gada 19.augusta noteikumu Nr.500 “Vispārīgie būvnoteikumi” 28.punkta prasībām.
	20. Uzņēmējs izstrādā Darba organizācijas projekta sadaļu.
	21. Projekta dokumentācija jāizstrādā vienā eksemplārā elektroniski, kas jāpievieno būvniecības informācijas sistēmā. Pēc Projekta saskaņošanas būvniecības informācijas sistēmā Uzņēmējam jāiesniedz Pasūtītājam papīra formātā 1 eksemplārs ar Projekta dokumentāciju. Eksemplāram ir pievienojams datu nesējs, kurā elektroniskā formā ir visa Projekta dokumentācija. Visu Projekta dokumentācijas sējumu saglabāt \*.pdf formātā. Rasējumu lapām un tabulu dokumentiem jābūt pievienotiem arī \*.dwg un \*.xls formāta failā, kā arī nodrošinot, ka Pasūtītājs var brīvi operēt ar failiem (veikt korekcijas un izmaiņas failā).
3. **Autoruzraudzība**
	1. Uzņēmējam ir jāpiedalās būvdarbu iepirkuma procedūras ietvaros rīkotajās ieinteresēto pretendentu sanāksmēs, kā arī vienas darba dienas laikā jāsniedz atbildes uz pretendentu jautājumiem, kas būvdarbu iepirkuma laikā tiek uzdoti saistībā ar būvprojektu.
	2. Uzņēmējam jānodrošina autoruzraudzība objektā visu būvdarbu laiku.
	3. Autoruzraugam jāpiedalās būvuzņēmēja rīkotajās objekta būvsapulcēs būvdarbu laikā.
	4. Autoruzrauga dalība segto un nozīmīgo darbu pieņemšanā ir obligāta visām būvprojekta sadaļām.
	5. Autoruzraugam ir pienākums izskatīt un saskaņot vai noraidīt būvdarbu veicēja iesniegtās materiāla apstiprināšanas formas, materiālu nomaiņas aktus un būvdarbu izmaiņu aktus 3 (trīs) dienu laikā no attiecīgā dokumenta saņemšanas.
	6. Saskaņot atsevišķo būvdarbu veicēju izstrādātos detalizācijas risinājumus;
	7. Izskatīt un saskaņot izstrādātos darbu veikšanas projektus.
	8. Autoruzraudzība veicama saskaņā ar būvniecību reglamentējošiem normatīvajiem aktiem un noteikumiem, kontrolējot arī kvalitātes standartu, nosacījumu izpildi un apsekošanas rezultātus ierakstot būvdarbu žurnālā.
	9. Autoruzraudzības laikā autoruzraudzības kārtībā Uzņēmējs bez papildus samaksas novērš konstatētās projekta dokumentācijas nepilnības un kļūdas un izstrādā nepieciešamos papildus rasējumus. Būvdarbu izmaksu sadārdzinājumus, ja tādi radušies projekta nepilnību vai kļūdu gadījumā, finansē Uzņēmējs.
	10. Ja Autoruzraudzības laikā tiek veiktas izmaiņas akceptētajā būvprojektā, Uzņēmēja pienākums ir nodrošināt, ka šīs izmaiņas ir saskaņotas ar Pasūtītāju un tehnisko noteikumu izdevēju iestādēm, un ar būvvaldi, kā arī nepieciešamības gadījumā tiek veikta risinājumu ekspertīze.
	11. Nekavējoties brīdināt pasūtītāju par problēmām vai neparedzētiem apstākļiem, iesniegt pasūtītājam motivētu rakstisku pieprasījumu pārtraukt būvdarbus, ja konstatētas patvaļīgas atkāpes no būvprojekta vai netiek ievērotas, ciktāl tas nepieciešams, Latvijas Republikas normatīvu prasības.
	12. Ierosināt institūcijai, kura izdevusi atbildīgā būvdarbu vadītāja būvprakses sertifikātu, tā anulēšanu ja izpildītāja norādījumi par konstatēto atkāpju un pārkāpumu novēršanu nav izpildīti noteiktajos termiņos.
4. **Termiņš**
	1. Kopējais Projekta izstrādes termiņš nedrīkst pārsniegt 2024.gada 1.septembri
	2. Uzņēmējam ir pienākums savlaicīgi un atbilstoši darbu izpildes grafikā noteiktajiem termiņiem, iesniegt Pasūtītājam saskaņošanai izstrādātās Projekta daļas. Pasūtītāja saskaņojums neatbrīvo Uzņēmēju no atbildības par Projekta risinājumu kvalitāti, atbilstību normatīvo aktu, līguma prasībām un līguma termiņiem.
	3. Prognozējamais autoruzraudzības laiks – 6 (seši) mēneši.
5. **Finanšu piedāvājums**
	1. Uzņēmējam ir **ieteicams veikt objekta apsekošanu** pirms piedāvājuma iesniegšanas, lai piedāvājums būtu sagatavots iespējami objektīvi, ņemot vērā faktisko situāciju objektā. Apmeklējuma laiku iepriekš nepieciešams pieteikt sazinoties ar Pasūtītāja pārstāvi Ropažu novada pašvaldības Būvinženieri Anniju Freimani tālr. 22465857, e-pasts annija.freimane@ropazi.lv vai ar Ulbrokas sporta kompleksa vadītāju Guntu Aizporieti, tālr.: 25589411, e-pasts: gunta.aizporiete@ropazi.lv.
	2. Uzņēmējs sedz visas ar projektēšanas darbu izpildi un līgumsaistību izpildi saistītās izmaksas un Uzņēmējs visas šīs izmaksas ir iekļāvis iesniegtajā finanšu piedāvājumā.
	3. Uzņēmējs, pamatojoties uz darba uzdevumu un sevis veikto objekta vizuālo apsekošanu klātienē, sagatavo darbu apjoma un izmaksu aprēķinu, un iesniedz Pasūtītājam finanšu piedāvājumu.
	4. Uzņēmēja atbildība ir paredzēt finanšu piedāvājumā visas izmaksas, kas nepieciešamas Tehniskās specifikācijas prasību realizācijai, t.sk. darba aizsardzības izmaksas, nodokļi u.c.

Pielikumi:

Ēkas (būves) tehniskās apsekošanas atzinumi un kokmateriālu testēšanas pārbaudes atzinums pieejams sazinoties ar Pasūtītāja pārstāvi Ropažu novada pašvaldības Būvinženieri Anniju Freimani tālr. 22465857, e-pasts: annija.freimane@ropazi.lv.